wickkiey/tamil-wikipedia-chunked huggingface dataset:
# தேவதாசி (திரைப்படம்)

## பாடல்

இராஜகோபால ஐயர் மற்றும் உடுமலை நாராயண கவி ஆகியோர் பாடல் வரிகளை எழுத, கே. வி. மகாதேவன் இசையமைத்தார். என். எஸ். கிருஷ்ணன் தனக்கான பாடலைப் பாட, பின்னணிப் பாடகி சுந்தரி தம்பி பாடல்களைப் பாடினார்.  
- "பாக்யசாலி நானே" - சுந்தரி தம்பி
- "புது மலரே" - சுந்தரி தம்பி
- "இது போல் ஆனந்தமே" - கே.வி.மகாதேவன், சுந்தரி தம்பி
- "ஒரு வார்த்தையே சொல்லுவாய்" - சுந்தரி தம்பி
# தேவதாசி (திரைப்படம்)

## வரவேற்பு

படத்தக்கு மிகுந்த எதிர்பார்ப்பு இருந்த போதிலும் படம் வெளியாக மூன்று ஆண்டுகள் ஆனது. 2013 சூனில், திரைப்பட விமர்சகர் ராண்டார் கை எழுதுகையில், "படத்துக்கு அதிக எதிர்பார்ப்பு இருந்தபோதிலும், படம் வணிக ரீதியாக வெற்றியை ஈட்டவில்லை, படத்தில் இடம்பெற்ற நகைச்சுவை பாடல் மட்டுமே பிரபலமானது."
# என் கணவர்

**என் கணவர்** (* En Kanavar*) என்பது 1948 ஆம் ஆண்டு வெளிவந்த தமிழ்த் திரைப்படமாகும். அஜித் பிக்சர்ஸ் தயாரிப்பில் எஸ். பாலச்சந்தர் இயக்கத்தில் வெளிவந்த தமிழ்த் திரைப்படமாகும். எஸ். பாலச்சந்தர் படத்தை இயக்கியதோடு மட்டுமல்லாமல், இசையமைத்து, பல பாடல்களைப் பாடி, ஆண் நாயகனாகவும் நடித்திருந்தர்.
# ஞானசௌந்தரி (1948 திரைப்படம்)

**ஞான சௌந்தரி** என்பது 1948 ஆம் ஆண்டு வெளிவந்த தமிழ்த் திரைப்படமாகும். இதை எஃப். நகூர், ஜோசப் தளியத் ஆகிய இருவர் எழுதி, தயாரித்து இயக்கினர். இத்திரைப்படத்தில் டி. ஆர். மகாலிங்கம், டி. பாலசுப்பிரமணியம் ஆகியோர் முக்கிய வேடங்களில் நடிக்க, டி. பாலசுப்ரமணியம், சிவபாக்யம், லலிதா மற்றும் பத்மினி ஆகியோர் துணை வேடங்களில் நடித்துள்ளனர்.. இத்திரைப்படம் அரசன் தர்மரின் மகள் ஞான சௌந்தரியை சுற்றி வரும் கதையாக வருகிறது. சிற்றன்னை அனுப்பிய கூலிப்படையினர் ஞானசௌந்தரியை காட்டுக்கு கடத்திச் சென்று அவரது இரு கைகளையும் வெட்டி எடுத்துவிடுகின்றனர். உயிருக்கு போராடிவரும் அவரை பக்கத்து நாட்டு இளவரசரான பிலேந்திரனால் காப்பாற்றப்படுகிறார்.  
இந்தப் படம் நவாப் ராஜமாணிக்கம் நடத்திய மேடை நாடகத்தைத் தழுவி எடுக்கப்பட்டது. அந்த நாடகம் கிறிஸ்தவ நாட்டுப்புறக் கதையைத் தழுவி இயற்றப்பட்டது. படத்தின் திரைக்கதையை நாஞ்சில் நாடு டி. என்.ராஜப்பா எழுதினார். படத்தின் ஒலிப்பதிவை எஸ். வி. வெங்கட்ராமன் மேற்கொண்டார். படத்தின் ஒளிப்பதிவை முறையே ஜித்தின் பானர்ஜி மற்றும் செல்வராஜ் ஆகியோர் கையாண்டனர். படத்தொகுப்பை வி. பி. நாகராஜ் செய்தார். ஞான சௌந்தரி 5,264 மீட்டர் (17,270 அடி) படச்சுருள் கொண்டதாக ₹30,000 மதிப்பீட்டில் தயாரிக்கப்பட்டது. இந்த படம் தயாரிக்கபட்டபோதே எஸ். எஸ். வாசனும் இதே நாடகத்தின் மற்றொரு பதிப்பை படமாக இயக்கிவந்தார். இந்த படம் 21 மே 1948 இல் வெளியிடப்பட்டு வெற்றி பெற்றது. அதே நேரத்தில் வாசன் இயக்கிய இன்னொரு பதிப்பு தோல்வியடைந்தது.
# ஞானசௌந்தரி (1948 திரைப்படம்)

## நடிகர்கள்

;நடிகர்கள்
- பிலேந்திரனாக தெ. இரா. மகாலிங்கம்
- தர்மராக டி. பாலசுப்பிரமணியம்
- சிமியனாக சி. வி. நாயகம்
- மைகேகாலாக பி. ஜி. வெங்கடேசன்
- அந்தோணியாக புளிமூட்டை இராமசாமி
- சூசையாக பப்பூன் சண்முகம்  
;நடிகைகள்
- ஞானசௌந்தரியாக எம். வி. ராஜம்மா
- லீனலாக பி. எஸ். சிவபாக்கியம்
- பாக்யமாக பி. சாரதாம்பாள்
- இளம் ஞான சௌந்தரியாக பேபி ராஜாமணி
- ஆரோக்கியமாக பி. ஆர். மங்கலம்
- அரண்மனை நாடனமங்கையராக லலிதா-பத்மினி
# ஞானசௌந்தரி (1948 திரைப்படம்)

## தயாரிப்பு

திருவனந்தபுரத்தில் உள்ள நீதிபதியாக இருந்தவரின் மகனான ஜோசப் தாலியத் ஜூனியரும் எஃப். நாகூர் ஆகியோர் நவாப் ராஜமாணிக்கம் நடத்திய மேடை நாடகத்தை அடிப்படையாகக் கொண்டு ஒரு படத்தைத் தயாரித்து இயக்க முடிவு செய்தனர். அது ஒரு கிறிஸ்தவ நாட்டுப்புறக் கதையைத் தழுவி எழுதபட்ட நாடகமாகும். அதே நேரத்தில், எஸ். எஸ். வாசனும் அதே நாடகத்தின் இன்னொரு பதிப்பை எம். கே. ராதா மற்றும் கண்ணாம்பா ஆகியோர் முக்கிய வேடங்களில் நடிக்க திரைப்படமாக உள்ளதாக அறிவித்தார். இப்படத்தின் இசையமைப்பாளராக எஸ். வி. வெங்கட்ராமனும், ஒளிபதிவாளர்களாக ஜித்தின் பானர்ஜி மற்றும் செல்வராஜ் ஆகியோர் இருந்தனர்.  
படத்தின் கலை இயக்குநராக நாகூர் பணிபுரிய, நாகராஜ் படத்தொகுப்பு செய்தார். படத்தின் திரைக்கதையை நாஞ்சில்நாடு டி. என். ராஜப்பா எழுதினார். படத்தின் தயாரிப்பாளர்கள் முதலில் பானுமதியை நாயகி பாத்திரத்துக்குத் தேர்வு செய்தனர். முதல் கட்டப் படப்பிடிப்பில் கலந்து கொண்ட பானுமதி பின்னர் படத்திலிருந்து விலகினார். இதனால் கன்னட நடிகை எம். வி. ராஜம்மாவை அந்த பாத்திரத்திற்காக தேர்ந்தெடுத்தனர்.
# ஞானசௌந்தரி (1948 திரைப்படம்)

## இசை

படத்தின் விளக்கக் குறிப்புகளின் படி, படத்திற்கு எஸ். வி. வெங்கட்ராமன் இசையமைத்துள்ளார். என்றாலும் எம். எஸ். ஞானமணி மூன்று பாடல்களுக்கு இசையமைத்துள்ளார். பாடல் வரிகளை கம்பதாசன், பாலசுந்தர கவி, பாபநாசம் சிவன், கே. ஆர். சாரங்கபாணி, டி. என். ராஜப்பா மற்றும் கே. டி. சந்தானம் ஆகியோர் எழுதியுள்ளனர். "அருள்தரும் தேவமாதா" பாடல் நல்ல வரவேற்பைப் பெற்றது. அப்பாடலைப் பாடியது பி. ஏ. பெரியநாயகி மற்றும் இளம் ஜிக்கி ஆகியோராவர். பாடல் புத்தகத்தில் உள்ளபடி: பாபநாசம் சிவன் எழுதிய அருணோதயானந்தமே பாடல், காம்போதி, சிம்மேந்திர மத்யம் மற்றும் சாம ராகங்கள் அடங்கிய ராகமாலிகையாக அமைக்கப்பட்டது. பாடலாசிரியர் விவரங்கள் படத்தின் வரவுகளிலிருந்து எடுக்கப்பட்டது.(வெளி இணைப்புகளைப் பார்க்கவும்).
| 1 | "மலர் பூங்காவினிலே வந்து ஒன்றாய் கூடி" | ஜிக்கி | பாலசுந்தர கவி | எம். எஸ். ஞானமணி |  |
| --- | --- | --- | --- | --- | --- |
| 2 | "உல்லாசமாக வாழுவேன்" | பி. எஸ். சிவபாக்கியம் | கம்பதாசன் | எஸ். வி. வெங்கடராமன் |  |
| 3 | "அருள் தரும் தேவமாதாவே ஆதியே இன்பஜோதியே" | ஜிக்கி, பி. ஏ. பெரியநாயகி | 3:06 |  |  |
| 4 | "அருணோதயஆனந்தமே" | டி. ஆர். மகாலிங்கம் | பாபநாசம் சிவன் | எம். எஸ். ஞானமணி | 3:25 |
| 5 | "வெட்டுண்ட கைகள் வேதனை கொண்டேனே" | பி. ஏ. பெரியநாயகி | கே. ஆர். சாரங்கபாணி | S. வி. வெங்கடராமன் | 02:04 |
| 6 | "மன மோகனனே" | பி. ஏ. பெரியநாயகி, டி. ஆர். மகாலிங்கம் | கம்பதாசன் | 6:16 |  |
| 7 | "வனிதாமணியே மௌனமேனோ" | டி. ஆர். மகாலிங்கம் |  |  |  |
| 8 | "காதலில் காணும் இன்பம் மேளம்" | பி. ஏ. பெரியநாயகி, டி. ஆர். மகாலிங்கம் | 2:48 |  |  |
| 9 | "ஜெகமேல் நான் இனி பாக்யவானே" | டி. ஆர். மகாலிங்கம் | 2:59 |  |  |
| 10 | "வாசனையான மலர்" | டி. ஆர். மகாலிங்கம் |  |  |  |
| 11 | "குலமாமணி செல்வரே தாலேலோ" | பி. ஏ. பெரியநாயகி, குழுவினர் | 2:25 |  |  |
| 12 | "நெஞ்சமே நீ அஞ்சாதே" | பி. ஜி. வெங்கடேசன் | டி. என் .ராஜப்பா | 3:09 |  |
| 13 | "மாதா நின் தேவ தரிசினமே" | பி. ஏ. பெரியநாயகி | கம்பதாசன் | 3:38 |  |
| 14 | "வாழ்வினில் என் உயிர் வடிவான" | டி. ஆர். மகாலிங்கம் | எம். எஸ். ஞானமணி |  |  |
| 15 | "ஜீவிய பாக்யமே சாந்தம்" | பி. ஏ. பெரியநாயகி | எஸ். வி. வெங்கடராமன் | 3:06 |  |
| 16 | "மண்ணில் கடலில் போய் மறைந்தயோ" | டி. ஆர். மகாலிங்கம் | கே. டி. சந்தானம் | 2:38 | } |
# ஞானசௌந்தரி (1948 திரைப்படம்)

## வெளியீடும், வரவேற்பும்

ஞான சௌந்தரி 21 மே 1948 இல் வெளியானது. ஜோசப் தாலியத் ஜூனியரை விட, வாசனின் பதிப்பு பெரியதாக இருப்பதாக விநியோகஸ்தர்கள் உணர்ந்ததால், படத்தை வாங்க எந்த விநியோகஸ்தரும் முன்வரததால், வருவாய்ப் பங்கீட்டின் அடிப்படையில், பாராகான் தியேட்டரில் சொந்தமாக படத்தை வெளியிட வேண்டியிருந்தது. இருப்பினும் வாசனின் படம் வணிகரீதியாக தோல்வியடைந்தது. ஏனெனில் பார்வையாளர்களால் பிராமண பேச்சுவழக்கில் பேசும் கதாபாத்திரங்களை ஏற்றுக்கொள்ள முடியவில்லை. அதேநேரம் இந்த பதிப்பு வணிகரீதியாக நல்ல வரவேற்பைப் பெற்றது. சிட்டாடல் பதிப்பின் மகத்தான வெற்றிக்கு மரியாதை செலுத்தும் வகையில் எஸ். எஸ். வாசன் தனது படத்தை திரையரங்குகளில் இருந்து விலக்கிக்கொண்டார்.
# கோகுலதாசி

## கதை

காமரூபன் (ஹொன்னப்ப பாகவதர்) என்ற அரசன் தனது முற்பிறவியில் பார்வதி தேவியின் சாபத்தின் காரணமாக, கோகுலம் நகரத்தில் நகைக்கடைக்காரராக பிறந்து வாழ்ந்து வருகிறார். அவருக்கு அந்நகரத்திலுள்ள தேவதாசி அனுராதாவின் (ராஜம்மா) மீது நாட்டமுள்ளது . மற்றொருபுறம், அனுராதா, தனது முந்தைய பிறப்பில் பார்வதி தேவி மீது பக்தி கொண்ட பாடகி மற்றும் நடன கலைஞராகவும் இருந்துள்ளார். ஒரு சமயம், நாரதரை (ஹொன்னப்ப பாகவதர் ) அவமானபடுத்தியதற்காக அவரால் சபிக்கப்பட்டு, மறுபடியும் அனுராதாவாக பிறந்தார். அனுராதா தனது முந்தைய பிறப்பு ஞாபகங்களை உணராதிருப்பதை கண்டு பாகவதர் அவருக்கு அதை நினைவு படுத்த முயற்சிக்கிறார். இந்த விவகாரத்தை தீர்ப்பதற்கு, பகவான் கிருட்டிணன் (பத்மினி) கொண்டு செல்லும் வழிமுறைகள் நகைச்சுவையாகவும், தேவதாசியின் சாபத்தை போக்குவதை நோக்கியும் கதை செல்கிறது.
# கோகுலதாசி

## நடிப்பு

பிலிம் நியூஸ் ஆனந்தன் மற்றும் *தி இந்து* தகவல் தொகுப்பிலிருந்து பெறப்பட்டது.  
- கொன்னப்ப பாகவதர் -
- நாரதர்/காமரூபன்/நகைக்கடைக்காரர்
- எம். வி. ராஜம்மா - அனுராதா
- டி. ஆர். இராமச்சந்திரன்
- என். கிருஷ்ண்மூர்த்தி
- லலிதா
- பத்மினி - கிருட்டிணன்
- செளதாமினி
- ஆர். எம். சோமசுந்தரம்
- என். திருவேங்கடம்
- கே. எஸ். அங்கமுத்து
- எஸ். சரோஜினி
- பேபி சத்யவதி
# கோகுலதாசி

## நடனம்

- லலிதா
- பத்மினி
# கோகுலதாசி

## படத்தயாரிப்பு

கே. சுப்பிரமணியம் தன்னுடைய மெட்ராஸ் யுனைட்டட் ஆர்டிஸ்ட்ஸ் கார்ப்பரேஷன் என்ற தனக்கு சொந்தமான நிறுவனம் மூலம் தயாரித்து இயக்கியுள்ளார் கதை, வசனம் இளங்கோ என்பவருடன் இணைந்து இவரும் எழுதியுள்ளார். நெப்டியூன் ஸ்டுடியோஸில் படத்திற்கான முதன்மை புகைப்படம் எடுக்கப்பட்டது. திரைப்படத்தின் இணை இயக்குநர்களில் ஒருவர் எல். கிருஷ்ணன் ஆவார், இவர் பின்னாளில், மலேசிய திரைப்படவரலாற்றில் ஒரு முக்கிய திரைப்பட தயாரிப்பாளராக ஆனார். *தடுக்* என்ற கௌரவத்தையும் பெற்றார்..
# கோகுலதாசி

## ஒலித் தொகுப்பு

எஸ். வி. வெங்கட்ராமன் அவர்கள் பாடல்களுக்கு இசைக்க பாபநாசம் சிவன் மற்றும் ராஜகோபால் அய்யர் இருவரும் பாடல்களை எழுதியுள்ளனர்.
# கோகுலதாசி

## விமர்சனம்

திரைப்பட வரலாற்றாசிரியர் ரண்டர் கை, *கோகுலதாசி* ,திருவாங்கூர் சகோதரிகளின் மகிழ்ச்சியான இசை, பாடல் மற்றும் நடனங்களை நினைவுபடுத்தியது, ராஜம்மா, ஹொன்னப்ப பகவதார் மற்றும் டி. ஆர். ராமச்சந்திரன் ஆகியோரின் நடிப்பு நன்றாக இருந்தது என எழுதியுள்ளார்.
# இது நிஜமா

**இது நிஜமா** 1948 ஆம் ஆண்டு வெளிவந்த சமூகத் தமிழ்த் திரைப்படமாகும். கே. கிருஷ்ண கோபால் இயக்கத்தில் வெளிவந்த இத்திரைப்படத்தில் எஸ். பாலச்சந்தர், வி. சீதாராமன் மற்றும் பலர் நடித்திருந்தனர்.
# இது நிஜமா

## திரைக்கதை

இத்திரைப்படத்தின் கதை 1945 இல் ஆங்கிலத்தில் வெளியான *வொண்டர் மேன்* என்ற திரைப்படக் கதையின் தழுவலாகும். திரைக்கதையை எஸ். பாலச்சந்தரும், வசனங்களை வி. சீதாராமனும் எழுதியிருந்தனர்.  
சென்னையில் மாதுவின் ஆவி கோபாலிடம் உண்மையைக் கூறுகிறது. உணவு விடுதி ஒன்றில் கோபாலைச் சந்தித்த நிர்மலா அவனை மாது என நினைக்கிறாள். இதனால் நளினிக்கு கோபால் மீது சந்தேகம் ஏற்படுகிறது. இறுதியில் சண்முகம் தான் காதலித்த நிர்மலாவையே சுட்டுக் கொன்று விட்டு, காவலரிடம் பிடிபட்டு இறக்கிறான். நிர்மலாவின் ஆவியும், மாதுவின் ஆவியும் உல்லாசமாக வான வீதியில் செல்கின்றன. கோபால் - நளினி திருமணம் இனிதே நிறைவேறுகிறது.
# இது நிஜமா

## நடிகர்கள்

- எஸ். பாலச்சந்தர் (மாது. கோபால்)
- சரோஜினி (நளினி)
- என். ராஜம் (நிர்மலா)
- சீதாராமன் (டாக்டர் சுதர்சனம்)
- கடக்கர்
- ரங்கூன் ராஜம்மா
- ஏ. எஸ். நாகராஜன்
# இது நிஜமா

## வேறு தகவல்கள்

இப்படத்தின் கதாநாயகியாக நடித்த சரோஜினி ஐராவதி 1947 இல் வெளிவந்த ருக்மாங்கதனில் நடித்திருக்கிறார். *சிற்பியின் காதல்* என்ற நடனக் காட்சியையும் இத்திரைப்படத்தில் இணைத்திருக்கிறார்கள்.
# ஜீவ ஜோதி

**ஜீவஜோதி** 1948 ஆம் ஆண்டு வெளிவந்த சமூகத் தமிழ்த் திரைப்படமாகும். கே. எம். முல்தானியின் இயக்கத்தில் வெளிவந்த இத்திரைப்படத்தில் செருகளத்தூர் சாமா, பி. எஸ். ஸ்ரீநிவாச ராவ் மற்றும் பலரும் நடித்திருந்தனர். எம். எல். பதி குழுவினரின் "ராமனாதன் பி. ஏ." என்னும் நாடகம் தான் இப்பெயரில் படமாகியது.
# ஜீவ ஜோதி

## விமர்சனம்

"குண்டூசி" நாளிதழுக்காக விமர்சனம் எழுதிய பி. ஆர். எஸ், "அன்பு கலப்பற்ற மேனாட்டு நாகரீகத்தைப் பரிகசித்து, பகட்டு கலப்பற்ற உண்மை அன்பின் உயர்வை விளக்கும் இக்கதையை டைரெக்டர் முல்தானி ஒரு அருமையான சினிமாச் சித்திரமாக்கி யிருக்கிறார்... ஜீவஜோதியில் சிறந்த நடிப்பு ஆபாஸமற்ற நல்ல படம்" என்று எழுதினார்.
# காமவல்லி

**காமவல்லி** 1948 ஆம் ஆண்டு வெளிவந்த தமிழ்த் திரைப்படமாகும். புதுமைப்பித்தன் கதை, உரையாடல் எழுத, மாணிக்கம் இயக்கத்தில் வெளிவந்த இத்திரைப்படத்தில் நாகர்கோவில் கே. மகாதேவன், டி. எஸ். துரைராஜ் மற்றும் பலரும் நடித்திருந்தனர்.
# காமவல்லி

## கதைச்சுருக்கம்

தியான சந்திரன் என்ற கவிஞன் தன் மனைவி நந்தினியோடு ஒரு சிறிய கிராமத்தில் வாழ்ந்து வருகிறான். தியான சந்திரனின் புலமையைக் கேள்விபட்ட மன்னன் அவனுக்கு அரசவையில் பதவி தருகிறான். முதியவனான அந்த அரசனின் இளம் மனைவிக்கு தியான சந்திரனின் மீது மோகம் ஏற்படுகிறது. அவனிடம் தன் இச்சையைத் தீர்த்துக்கொள்ள முயலும் அரசி அதில் தோல்வியடைகிறாள். இதனால் கோபமுற்ற அரசி தியான சந்திரன் தன்னை வல்லுறவு கொள்ள முயன்றதாக குற்றம் சாட்டுகிறாள். தீரவிசாரிக்காத மன்னன் கவிஞனை சிரச்சேதம் செய்ய கட்டளை இடுகிறான். இறுதியில் என்ன ஆனது என்பதே கதை.
# ஸ்ரீ கிருஷ்ணதுலாபரம்

**ஸ்ரீ கிருஷ்ண துலாபாரம்** 1948 ஆம் ஆண்டு வெளிவந்த தமிழ்த் திரைப்படமாகும். ஸ்ரீ சந்தானம் பிக்சர்ஸ் நிறுவனத்தினரின் தயாரிப்பில் வெளிவந்த இத்திரைப்படத்தில் நாகர்கோவில் கே. மகாதேவன், ஏ. கே. ஸ்ரீநிவாசன் மற்றும் பலரும் நடித்திருந்தனர். இப்படத்துடன் "நவீன வள்ளி" திரைப்படம் சேர்த்து காண்பிக்கப்பட்டது.
# மோகினி (திரைப்படம்)

**மோகினி** (*Mohini*) 1948 ஆம் ஆண்டு வெளிவந்த தமிழ்த் திரைப்படமாகும். லங்கா சத்யம் இயக்கத்தில் வெளிவந்த இத்திரைப்படத்தில் டி. எஸ். பாலையா, மாதுரிதேவி ஆகியோர் முக்கிய பாத்திரங்களில் நடித்திருந்தனர். எம். ஜி. ஆர் இரண்டாவது கதாநாயகனாக நடித்திருந்தார். அவருடன் வி. என். ஜானகி முதன்முதலாக இணைந்து நடித்தார்.
# மோகினி (திரைப்படம்)

## நடிகர்கள்

- டி. எஸ். பாலையா
- மாதுரிதேவி
- எம். ஜி. ராமச்சந்திரன்
- வி. என். ஜானகி
- எம். என். நம்பியார்
- ஆர். பாலசுப்பிரமணியம்
- *புளிமூட்டை* ராமசாமி
- மாலதி
- நடனம்: லலிதா, பத்மினி
# மோகினி (திரைப்படம்)

## தயாரிப்புக் குழு

- இயக்குநர்: லங்கா சத்யம்
- தயாரிப்பாளர்: எம். சோமசுந்தரம்
- திரைக்கதை: ஏ. எஸ். ஏ. சாமி
- வசனம்: எஸ். டி. சுந்தரம்
- இசை: சி. ஆர். சுப்புராமன், எஸ். எம். சுப்பையா நாயுடு
- பாடல்கள்: டி. கே. சுந்தர வாத்தியார், பூமிபாலகதாஸ்
- கலையகம்: சென்ட்ரல் ஸ்டூடியோஸ், கோவை
- ஒளிப்பதிவு: எம். மஸ்தான்
- ஒலிப்பதிவு: எம். டி. ராஜாராம்
- படத்தொகுப்பு: டி. துரைராஜ்
- கலை இயக்குநர்: ஏ. ஜே. டொமினிக்
- ஒப்பனை: கே. முகுந்த குமார், கே. ஆர். ராகவ்
- ஒளிப்படம்: கே. அனந்தன்  
-
# பிழைக்கும் வழி

**பிழைக்கும் வழி** 1948 ஆம் ஆண்டு வெளிவந்த தமிழ்த் திரைப்படமாகும். டி. எஸ். துரைராஜ் தயாரிப்பில் வெளிவந்த இத்திரைப்படத்தில் டி. எஸ். துரைராஜ், டி. எஸ். பாலையா மற்றும் பலரும் நடித்திருந்தனர்.
# பிழைக்கும் வழி

## பாடல்கள்

இத்திரைப்படத்தில் இடம்பெற்ற பாடல்கள் சில:
| பாடல் | பாடியவர்(கள்) | இசையமைப்பு | இயற்றியவர் |  |
| --- | --- | --- | --- | --- |
| எங்கள் நாட்டுக்கு எந்த நாடு ஈடு | டி. கே. பட்டம்மாள் | ஜி. அசுவத்தாமா | டி. கே. சுந்தர வாத்தியார் |  |
| கோட்டை கட்டாதேடா | டி. கே. பட்டம்மாள் | ஜி. அசுவத்தாமா | டி. கே. சுந்தர வாத்தியார் |  |
| முதலை வாயில் | டி. கே. பட்டம்மாள் | ஜி. அசுவத்தாமா | டி. கே. சுந்தர வாத்தியார் | } |
# ராஜ முக்தி

***ராஜமுக்தி*** (*Raja Mukthi*) 1948 ஆம் ஆண்டு வெளிவந்த தமிழ்த் திரைப்படமாகும். புதுமைப்பித்தன் எழுத, ராஜ சந்திரசேகர் இயக்கத்தில் வெளிவந்த இத்திரைப்படத்தில் எம். கே. தியாகராஜ பாகவதர், எம். ஜி. ஆர் மற்றும் பலரும் நடித்திருந்தனர்.
# ராஜ முக்தி

## கதைச் சுருக்கம்

வைஜயந்தி மன்னன் ராஜேந்திர வர்மன், தன் வமச
விரோதியான மகேந்திர வர்மனோடு ஆறு வருடமாக
தொடர்ந்து போரிடுகிறான். அவன் மனைவி மிருணாளினி
கணவன் வெற்றியுடன் சீக்கிரம் திரும்ப வேண்டுமென்று
திருமாலை துதிக்கிறாள். மந்திரியும் ராஜகுருவும் மன்னன்
வராமலிருக்க போர் நீடிக்க வேண்டுமென்று எண்ணுகிறார்கள். ஆனால் வேந்தன் வெற்றியுடன் சேனாபதி
அமரசிம்மனோடு நாட்டிற்கு வருகிறான், வரவேற்பின்
போது மந்திரியின் தங்கை கன்னிகா சேனாபதியிடம்
உள்ளத்தை பறிகொடுக்கிறாள். தனிமையில் காதல்
பிக்ஷை கேட்டு மறுக்கப்படுகிறாள். இதை அறிந்த மந்திரி
தங்கையின் அசட்டுத்தனத்தை இடித்துக் காட்டி, மன்னனை மயக்கி ஓர் மைந்தனை பெற்று விட்டால் "மகுடம்
உனக்கு, மகாராணி நீ" என்று தூபமிடுகிறான்.  
கன்னிகா உள்ளம் கலைந்து தன் காதலை மன்னர்
பக்கம் திருப்புகிறாள். சந்தர்ப்பம் வாய்க்கிறது. ஒரு
நாள் இரவு உப்பரிகையில் வேந்தன் தனியே இருப்பதை
அறிந்து, கனி வர்க்கங்களை எடுத்துக்கொண்டு கன்னிகா
அங்கு செல்ல இருவருக்கும் உரையாடல் நடக்கிறது.
அவளுடைய சிற்றின்பம் பற்றிய கேள்விகளுக்கு, வேந்தன் பேரின்பப் பொருளில் விடை கொடுத்தவாறே
பழத்தை புசித்து தோலை வெளியே எறிகிறார். எதிர்பாராமல் அங்கு வந்த ஒரு முதியவர், அறியப்பட்ட தோல்களை
எடுத்துத் தின்று பசியாறுகிறார். அந்தப்புரத்தருகில்
அன்னியனைக் கண்ட, ரஜனி என்ற பணிப் பெண், கூச்சலிடவே காவலர்களால் முதியவர் பிடிபட்டு, கசையால்
அடிபடுகிறார். அவர்கள் அடிக்க அடிக்க அவர் சிரிக்கிறார். சிரிப்பின் எதிரொலி அரண்மனையை சலக்குகிறது. அடியோசை கேட்ட அரசன் திடுக்கிட்டு வந்து பார்க்க,
சாதுவென்றறிந்து அடிப்பதை தடுத்து, அடுத்த நாள்
தர்பாருக்கு அழைத்து வரும்படி ஆக்ஞையிடுகிறான்.  
இந்த சம்பவத்தால் இரவில் மன
அமைதியின்றி
அரசன் தனித்திருக்கும்போது, கன்னிகா, பிரவேசித்து
காமவலை வீசுகிறாள். மிருணாளினியின் எதிர்பாராத வருகையால் அரசர், அவள் வலையில் சிக்காமல் தப்புகிறார்.
மறுநாள் விசாரணையில், சாதுவின் ஞான மொழிகளால்,
மன்னன், மனம் மாறி, பொக்கிஷத்திலுள்ள பொருளை
யெல்லாம் தானதர்மம் செய்து, கர்ப்பம் தரித்திருக்கும்
தன் மனைவியையும் பிரிந்து, பண்டரிபுரம் சென்று,
பாண்டுரங்கன் அருள் பெற்று துறவியாகி ஊரூராய்
சுற்றி உபதேசம் செய்து வருகிறார்.  
அரண்மனையில், மந்திரியின் மண்ணாசை, ராஜகுருவின் பெண்ணாசை, கன்னிகாவின் காமச்சேட்டை, யாவும் வெளியாகவே, மூவரையும் உடனே வெளியேறும்படி சேனாபதி கர்ஜிக்கிறான். ராஜகுரு தந்திரத்தால் தப்புகிறான். அண்ணனும் தங்கையும் அப்போதே புறப்பட்டு,
பகையரசன் மகேந்திரனை தஞ்சமடைகின்றனர். அவன்
கன்னிகாவை மணந்து, மைத்துனனை மந்திரியாக்குகிறான்.  
ஊர் சுற்றி வந்த துறவ ராஜேந்திரன் தற்செயலாய்
மகேந்திரன் நாட்டிற்கு வருகிறான் பட்டத்தரசி கன்னிகா அண்ணன் உதவியால் துறவியை அரண்மனைக்கு
அழைத்து உபசரிக்கிறாள். விதி தாண்டவமாடுகிறது.
கன்னிகா மலைமேலிருந்து உருட்டப்படுகிறாள். மந்திரி
பாதாளச் சிறையில் தள்ளப்படுகிறான். துறவி உயிரோடு
கல்லறையில் புதைக்கப்படுகிறார். காரணம் என்ன?
முடிவு என்ன? கர்ப்பிணி மிருணாளினியின் கதியென்ன
என்பது மீதிக் கதை.
# ராஜ முக்தி

## நடிகர்கள்

| தியாகராஜ பாகவதர் | இராஜா இராஜேந்திர வர்மன் |
| --- | --- |
| ம. கோ. இராமச்சந்திரன் | மகேந்திர வர்மன் |
| வி. என். ஜானகி | இராணி மிருநாளினி |
| பானுமதி ராமகிருஷ்ணா | கன்னிகா |
| எம். ஜி. சக்கரபாணி | அமைச்சர் |
| சேர்குளத்தூர் சாமா |  |
| பி. எஸ். வீரப்பா |  |
| எம். ஆர். சுவாமிநாதன் |  |
| பி. ஜி. வெங்கடேசன் |  |
| சி. டி. ராஜகாந்தம் | } |
# ராஜ முக்தி

## தயாரிப்பு

பூனாவில் உள்ள பிரபாத் சுடூடியோவல் படமாக்கப்பட்டது.
# ராஜ முக்தி

## இசை

படத்திற்கு சி. ஆர். சுப்புராமன் இசையமைத்திருந்தார். பாபநாசம் சிவன் பாடல்களை எழுதினார்.
# சம்சார நௌகா

**சம்சார நௌகா** 1948 ஆம் ஆண்டு வெளிவந்த தமிழ்த் திரைப்படமாகும். எச். எல். என். சிம்ஹா இயக்கத்தில் வெளிவந்த இத்திரைப்படத்தில் பி. ஆர். பந்துலு, டி. ஆர். ராமச்சந்திரன் மற்றும் பலரும் நடித்திருந்தனர்.  
1935 ஆம் ஆண்டு சம்சார நௌகா திரைப்படம் கன்னட மொழியில் முதன் முதலில் வெளியிடப்பட்டது. இதுவே கன்னட மொழியில் வெளிவந்த முதலாவது சமூகப் படம் ஆகும். மிகப் பெரும் வெற்றியைத் தந்த இத்திரைப்படம் இதே பெயரில் புகழ்பெற்ற மேடை நாடகம் ஒன்றைத்தழுவி எடுக்கப்பட்டது. இந்நாடகம் தென்னிந்தியா முழுவதும் 4,000 தடவைகளுக்கு மேல் மேடையேறியுள்ளது.  
கதாநாயகன் (பந்துலு) கதாநாயகியை (பிரேமாவதி) அவனது தந்தையின் விருப்பத்துக்கு எதிராக மணக்கிறான். பின்னர் செய்யாத ஒரு கொலைக்கு குற்றம் சாட்டப்படுகிறான்.  
தமிழ்த் திரைப்படத்தின் வசனங்களை ஏ. டி. கிருஷ்ணசுவாமி (அறிவாளி, மனம் ஒரு குரங்கு, ஸ்ரீவள்ளி, சபாபதி திரைப்படங்களை இயக்கியவர்) எழுதியிருந்தார்.  
- Blast from the past, Samsara Nowka (1948) , RANDOR GUY, த இந்து, ஏப்ரல் 23, 2010-
# சண்பகவல்லி (திரைப்படம்)

**சண்பகவல்லி** 1948 ஆம் ஆண்டு வெளிவந்த தமிழ்த் திரைப்படமாகும். லங்கா சத்தியம் இயக்கத்தில் வெளிவந்த இத்திரைப்படத்தில் டி. எஸ். பாலையா, ஏ. என். பெரியநாயகி மற்றும் பலரும் நடித்திருந்தனர்.  
பி. ஆர். ராஜகோபாலய்யரின் பாடல்களுக்கு பசவங்குடி சர்மா இசையமைத்திருந்தார். தில்லை பொன்னப்பா வசனம் எழுதினார்.
# சண்பகவல்லி (திரைப்படம்)

## நடிப்பு

விக்கிரமாதித்தன் கதையை அடிப்படையாகக் கொண்ட இத்திரைப்படத்தில் நடித்திருப்போர்:
- டி. எஸ். பாலையா
- ஏ. என். பெரியநாயகி
- பி. ஆர். ராஜகோபாலய்யர்
- கே. கே. பெருமாள்
- வி. எம். ஏழுமலை
- எம். எஸ். விஜயாள்
- பெஜவாடா ராஜரத்தினம்
- ஆர். கிருஷ்ணவேணி
# அபூர்வ சகோதரர்கள் (1949 திரைப்படம்)

**அபூர்வ சகோதரர்கள்** (*Apoorva Sagodharargal*) என்பது 1949 ஆம் ஆண்டு ஆச்சார்யா இயக்கிய இந்தியத் தமிழ்த் அதிரடித் திரைப்படமாகும். அலெக்சாண்டர் டூமாவின் 1844 ஆம் ஆண்டுய புதினமான *தி கோர்சிகன் பிரதர்ஸ்* கதையைத் தழுவி எடுக்கப்பட்ட இத்திரைப்படத்தில் எம். கே. ராதா, பி. பானுமதி ஆகியோர் முதன்மை வேடங்களில் நடித்தனர். மேலும் ஆர். நாகேந்திர ராவ், சூரியப்பிரபா ஆகியோர் துணை வேடங்களில் நடித்தனர். தங்களது பெற்றோரைக் கொன்று குழந்தைப் பருவத்தில் தங்களைப் பிரித்த கொடூரமான உறவினரை பழிவாங்கத் துடிக்கும் இரட்டையர்களை சுற்றி இக்கதை வருகிறது. அந்த இரண்டு சகோதரர்களும் தங்கள் பெற்றோரின் மரணத்திற்கு பழிவாங்குவதில் எவ்வாறு இணைகிறார்கள் என்பதைக் கதை காட்டுகிறது.  
ஜெமினி ஸ்டுடியோஸ் மூலம் தமிழ், தெலுங்கு, இந்தி ஆகிய மொழிகளில் ஒரே நேரத்தில் அபூர்வ சகோரர்கள் திரைப்படம் தயாரிக்கப்பட்டது. தெலுங்கு பதிப்பான அபூர்வ சகோதருலு சி. புல்லையாவால் இயக்கப்பட்டது, மேலும் இந்தி பதிப்பான *நிஷான்* எஸ். எஸ். வாசனால் இயக்கப்பட்டது.
# அபூர்வ சகோதரர்கள் (1949 திரைப்படம்)

## நடிப்பு

படத்தின் தொடக்கத்தில் வரவுவைக்கபட்ட மற்றும் பாடல் புத்தகத்தில் உள்ள படி நடிகர்கள்:  
- காஞ்சனாவாக பானுமதி ராமகிருஷ்ணா
- விஜயசிம்மன், விக்ரமசிம்மனாக எம். கே. ராதா
- மார்த்தாண்டனாக நாகேந்திர ராவ்
- அடப்பக்காரனாக நாராயண ராவ்
- டாக்டர் நஞ்சப்பாவாக ஜி.பட்டு
- ஜம்புவாக வி. பி. எஸ். மணி
- மகேந்திர பூபதியாக டி. பாலசுப்பிரமணியம்
- மரகதமாக சூர்யபிரபா
- நீலவேணியாக லட்சுமிபிரபா
- ராஜேஸ்வரி தேவியாக வெங்குமாம்பா  
- டாக்டரின் சகோதரியாக கிருஷ்ணா பாய்
- டாக்டரின் உறவினராக ஷியாம் சுந்தர்
- கடை ஊழியராக ஜி. வி. சர்மா
- மருதப்பாவாக ஸ்டண்ட் சோமு
- ராஜசேகரராக ஜே. எஸ். காஷ்யப்
- வேலைக்காரனாக ராமகிருஷ்ண ராவ்
- மாயாண்டியாக வேலாயுதம்
- சிப்பாய்களாக விஜயராவ், பலராம், ஆனந்த்,
டி.எஸ்.பி.ராவ், சம்பத்குமார்
- ஜெமினி சிறுவர்கள் மற்றும் சிறுமிகள்
# அபூர்வ சகோதரர்கள் (1949 திரைப்படம்)

## தயாரிப்பு

அபூர்வா சகோதரர்கள் அலெக்சாண்டர் டூமாவின் *தி கோர்சிகன் பிரதர்ஸ்* நாவலைத் தழுவி *கிரிகோரி ரடோஃப்* படம் எடுக்கபட்டது. இப்படம் வெற்றி பெற்றது. இதைத் தழுவி தமிழில் படம் எடுக்க வாசன் ஆர்வம் கொண்டார். தூ. கோ. ராகவாச்சாரி என்ற ஆச்சார்யா வழக்கறிஞராக இருந்து திரைப்பட படைப்பாளியாக ஆனவர். அவர் படத்தை இயக்குவதற்குத் தேர்ந்தெடுக்கப்பட்டார். பானுமதி கதாநாயகியாக நடிக்க, எம். கே. ராதா நாயகனாக நடிக்க தேர்ந்தெடுக்கப்பட்டார்.
# அபூர்வ சகோதரர்கள் (1949 திரைப்படம்)

## பாடல்கள்

இப்படத்திற்கு இராஜேஸ்வர ராவ், எம். டி. பார்த்தசாரதி, ஆர். வைத்தியநாதன் ஆகியோர் இசையமைத்தனர். பாடல் வரிகளை கொத்தமங்கலம் சுப்பு மற்றும் வி. சீதாராமன் ஆகியோர் எழுதினர். பானுமதி பாடிய "லட்டு லட்டு" பாடல் நல்ல வரவேற்பைப் பெற்றது. இப்படம் விமர்சன ரீதியாகவும், வணிக ரீதியாகவும் பெரும் வெற்றியைப் பெற்றது. எம். கே. ராதாவின் நடிப்பு "அவரது திரை வாழ்வில் மிகச்சிறந்தது" என்று பாராட்டிய தனஞ்செயன், "எல்லோரிடமிருந்தும் சிறந்த நடிப்பை வரவழைத்து, பொழுதுபோக்கு மற்றும் ஈர்க்கக்கூடிய திரைப்படத்தை வழங்கியதற்காக" இயக்குநர் ஆச்சார்யாவைப் பாராட்டினார். "பானுமதி மற்றும் நாகேந்திர ராவ் ஆகியோரின் சிறந்த நடிப்பிற்காகவும், இசைக்காகவும் இப்படம் நினைவுகூரப்படுகிறது" என்று தி இந்துவின் ராண்டார் கை எழுதினார். இப்படம் தெலுங்கில் அபூர்வா சகோதருலு என்ற பெயரில் மறுஆக்கம் செய்யப்பட்டது, ராதா கதாபாத்திரத்தில் மீண்டும் நடித்தார். இதை இந்தியில் ரஞ்சனை நாயகனாக நடிக்க வைத்து *நிஷான்* என்ற பெயரில் மறுஆக்கம் செய்யப்பட்டது. மூன்று பதிப்புகளுக்கும் பானுமதிதான் நாயகி.
# கீத காந்தி

**கீத காந்தி** 1949 ஆம் ஆண்டு வெளிவந்த தமிழ்த் திரைப்படமாகும். கே. சுப்பிரமணியம் இயக்கத்தில் வெளிவந்த இத்திரைப்படத்தில் டி. ஆர். ராமச்சந்திரன், பி. எஸ். சரோஜா மற்றும் பலர் நடித்திருந்தனர்.
# கீத காந்தி

## நடிகர்கள்

கீத காந்தி திரைப்படத்தில் நடித்தவர்களும் அவர்களின் பாத்திரங்களும்:  
;நடிகர்கள்
- இராமானுஜ ஆச்சாரி (*சுப்பையர்*)
- கே. விசுவநாதன் (*மந்திரி விஸ்வம்*)
- பழனியாணி (*முத்து*)
- டி. ஆர். இராமச்சந்திரன் (*ராமு*)
- டி. கே. கல்யாணம் (*கல்யாணம்*)
- சோமசுந்தரம் (*ராமையா*)
- எம். ஆர். எஸ். மணி (*டாக்டர் சந்தர்*)
- வி. குமாரசுவாமி (*கோபு*)
- பண்டிட் போலோநாத் சர்மா (*டாக்டர் சௌத்துரி*)
- கடக் (*டாக்டர் கடக்*)
- டி. வி. கிருஷ்ண சர்மா (*ஜமீன்தார்*)
- விநாயக முதலியார்  
;நடிகைகள்
- லட்சுமிபிரபா (*லட்சுமி*)
- சுசீலா (*சுசீலா*)
- கே. எஸ். அங்கமுத்து (*காமாட்சி*)
- பி. எஸ். சரோஜா (*கிரிஜா*)
- பேபி பத்மா (*பத்மா*)
- பி. ஏ. பெரியநாயகி (*சாரதா*)
- ஆர். பத்மா (*உமா*)
- டி. கே. பட்டம்மாள் (ஜமீன்தாரிணி'')
;நடனம்
- லலிதா-பத்மினி
# இன்பவல்லி

**இன்பவல்லி** 1949 ஆம் ஆண்டு வெளிவந்த தமிழ்த் திரைப்படமாகும். இளங்கோவன் எழுத்தில், எஸ். நொடானி இயக்கத்தில் வெளிவந்த இத்திரைப்படத்தில் டி. ஆர். மகாலிங்கம், பி. எஸ். சரோஜா, என். எஸ். கிருஷ்ணன் மற்றும் பலரும் நடித்தனர்.
# இன்பவல்லி

## கதைக்களம்

இது ஒரு இளவரசிக்கும் அமைச்சரின் மகனுக்கும் இடையிலான காதல் பற்றிய கதையாகும். இளவரசியும், அமைச்சர் மகனும் ஒன்றாக வளர்ந்து ஒரு கட்டத்தில் ஒருவரையொருவர் காதலிக்கின்றனர். ஆனால் பட்டத்தரசிக்கோ தன் மகளை இளவரசன் ஒருவனுக்கே மணம் செய்விக்கவேண்டும் என்ற எண்ணம் உள்ளது. இதை அறிந்த காதலர்கள் ஒருநாள் இரவு அரண்மனையைவிட்டு ஓடிவிடுகின்றனர். இளவரசியின் மீது மையல் கொண்ட ஒரு மந்திரவாதி அமைச்சரின் மகனை தன் மந்திர சக்தியால் கண்டுபிடித்து தன் தந்தித்தால் அமைச்சர் மகனை பிடித்து வைத்துக்கொள்கிறார். ஆனால் ஒரு வயதான பெண்மணி அமைச்சரின் மகனை கிளியாக மாற்றி காப்பாற்றுகிறார். கிளியாக மாறிய அமைச்சரின் மகன் பறந்து சென்று தப்பிக்கிறான். அரண்மனை நடனக் கலைஞரிடம் கிளி தஞ்சம் அடைகிறது. பல திருப்பங்களுக்குப் பிறகு இறுதியாக காதலர்கள் ஒன்றுபடுகிறனர்.  
ஆர். ஆர். ராஜகோபால ஐயர் இயற்றிய பாடல்களுக்கு ஜி. ராமனாதன் இசையமைத்தார்.  
| எண். | பாடல் | பாடகர் | பாடல் வரிகள் | நீளம் |
| --- | --- | --- | --- | --- |
| 1 | "அன்பே பெரும் நிதியே" | டி. ஆர். மகாலிங்கம், பி. ஏ. பெரியநாயகி | 02:47 |  |
| 2 | "தெய்வ சோதனை தானோ" | பி. ஏ. பெரியநாயகி | 03:33 |  |
| 3 | "தங்குடா டிங்கலே" | என். எஸ். கிருஷ்ணன், டி. ஆர். மகாலிங்கம்
*பொய்கால் குதிரை ஆட்டம்* | 04:42 |  |
| 4 | "ஜகதாம்பா" | பி. ஏ. பெரியநாயகி, பி. லீலா | 03:35 (02:43&nbsp;– 06:18) |  |
| 5 | "ஏனோ இன்னும் வர காணேன்" | டி. ஆர். மகாலிங்கம் | 03:44 |  |
| 6 | "மாலை சூட அவர் வந்தாரடி" | பி. லீலா | 02:48 |  |
| 7 | "ஓ ஐயா மாரே வாருங்க" | 02:14 |  |  |
| 8 | "நீ துணை புரிவாய்" | பி. லீலா | 02:37 |  |
| 9 | "ஆருயிரே எனதாசை அன்பே வா" | பி. லீலா | 02:24 |  |
| 10 | "இன்னும் வரக் காணேனே" | பி. ஏ. பெரியநாயகி | 03:11 |  |
| 11 | "இன்பமான மோகினி மானே" | டி. ஆர். மகாலிங்கம், பி. லீலா | 03:20 |  |
| 12 | "சம்பளமே எழுமிச்சம்பழமே" | என். எஸ். கிருஷ்ணன், டி. ஏ. மதுரம் |  |  |
| 13 | "நாதா என் ஆசை" | டி. ஆர். மகாலிங்கம், டி. வி. ரத்னம் | 02:13 |  |
| 14 | "யார் உமை போலே" | பி. ஏ. பெரியநாயகி | 04:27 |  |
| 15 | "மந்திரத்தின் பேரைச் சொல்லி" | என். எஸ். கிருஷ்ணன், டி. ஆர். மகாலிங்கம் | 01:35 | } |
# கன்னியின் காதலி

**கன்னியின் காதலி** 1949 ஆம் ஆண்டு வெளிவந்த ஒரு தமிழ்த் திரைப்படமாகும். கே. ராம்நாத் இயக்கத்தில் வெளிவந்த இத்திரைப்படத்தில் எஸ். ஏ. நடராஜன், கே. ஆர். ராம்சிங், அஞ்சலிதேவி மற்றும் பலர் நடித்திருந்தனர். மாதுரி தேவி இதில் இரட்டை வேடத்தில் நடித்திருந்தார். ஆங்கில நாடகாசிரியரான ஷேக்ஸ்பியரின் பிரபல நகைச்சுவை நாடகமான *பன்னிரண்டாவது இரவு* என்பதைத் தழுவி எடுக்கப்பட்டது இத்திரைப்படம். என். டி. சுந்தரத்தின் வசனத்திலும் வேதாந்தம் ராகவய்யாவின் நடனப்பயிற்சியிலும் உருவான இத்திரைப்படம் சென்ட்ரல் ஸ்டூடியோவில் தயாரிக்கப்பட்டது. கண்ணதாசனின் பாடல்களுக்கு எம். எல். வசந்தகுமாரி பின்னணி பாடினார்.
# கன்னியின் காதலி

## கதை

ஒரே சாயலுள்ள அண்ணன் ஆதித்தனும் தங்கை சந்திரிகாவும் விதிவசத்தால் பிரிக்கப்பட்டு வேறு வேறு இடங்களுக்குச் செல்கின்றனர். (அண்ணனாகவும் தங்கையாகவும் *மாதுரி தேவி* நடிக்கிறார்). தனது பெண்மையைக் காத்துக் கொள்ளும் பொருட்டு ஆண்வேடம் தாங்கி கலைமணி என்ற பெயர் பூண்ட சந்திரிகா, வசந்தபுரி மன்னனின் (*எஸ்.ஏ.நடராஜன்*) ஆஸ்தான கவியாக அமர்ந்து அவனது காதலியான மேகலையிடம் (*அஞ்சலிதேவி*) காதல் தூது செல்கிறாள். கலைமணியை உண்மை வாலிபன் என எண்ணிய மேகலை தன் உள்ளத்தைப் பறி கொடுக்கிறாள். சமயத்தில் ஆதித்தனும் அங்கு வருகிறான். உடன்பிறந்தவர்களின் தோற்றப் பொருத்தத்தால் தோன்றிய குழப்பங்கள் தீர்ந்து மேகலையை ஆதித்தனும், வசந்த குமாரனைச் சந்திரிகாவும் மணக்கின்றனர். கதையும் சுபமாக முடிகிறது.
# கன்னியின் காதலி

## பாடல்

எஸ். எம். சுப்பையா நாயுடு மற்றும் சி. ஆர். சுப்பராமன் திரைப்படத்திற்கு இசையமைத்தனர். பாடல்களை புதுக்கம்பன் பூமி பாலகதாஸ், கண்ணதாசன் மற்றும் கே. டி. சந்தானம் எழுதினர். இத்திரைப்படத்தில்தான் கண்ணதாசன் அவர்கள் திரையுலகில் அறிமுகமாகி "கலங்காதிரு மனமே" பாடல் வரிகளை எழுதினார். "கலங்காதிரு மனமே" பாடல் முதலில் எழுதி பிறகு இசையமைக்கப்பட்டது.  
| எண். | பாடல்கள் | பாடகர்கள் | வரிகள் | நீளம் |
| --- | --- | --- | --- | --- |
| 1 | "கலங்காதிரு மனமே" | கே. வி. ஜானகி | கண்ணதாசன் | 02:37 |
| 2 | "புவி ராஜா" | எம். எல். வசந்தகுமாரி திருச்சி லோகநாதன் | 02:42 |  |
| 3 | "காரணம் தெரியாமல்" | எம். எல். வசந்தகுமாரி | 02:28 |  |
| 4 | "கண்டேன் ஐயா" | கே. வி. ஜானகி | 02:19 |  |
| 5 | "சித்திரை பறவையம்மா" | கே. வி. ஜானகி | 03:07 |  |  
"காரணம் தெரியாமல் உள்ளம் சந்தோஷம் கொண்டாடுதே" என்னும் பாடலுக்கு முதலில் கண்ணதாசன் எழுதிய வரி "காரணம் தெரியாமல் உள்ளம் களி கொண்டு கூத்தாடுதே". அப்பொழுது சி. ஆர். சுப்பராமன் அவரிடம் உதவியாளராக பணியாற்றி எம். எஸ். விஸ்வநாதன் அவர்கள் "களி.. கூத்து" போன்ற சொற்கள் கேட்பதற்கு ஓசை நயம் இல்லை என்று கூறி வரிகளை மாற்ற சொல்லியுள்ளார். அப்பொழுது அங்கே வந்த உடுமலை நாராயணகவி அவர்கள் பாடலை "காரணம் தெரியாமல் உள்ளம் சந்தோஷம் கொண்டாடுதே" என்று மாற்றிவிட்டு கண்ணதாசனிடம் திரையுலகில் உள்ளவர்களுக்கு தமிழ் தெரிவதில்லை அதனால் அவர்களுக்கு பிடித்தபடி பாடல் எழுத வேண்டும் என்று கூறியுள்ளார்.
# கிருஷ்ண பக்தி

**கிருஷ்ண பக்தி** (*Krishna Bhakthi*) 1949-இல் வெளிவந்த தமிழ்த் திரைப்படமாகும். ஆர். எஸ். மணி இயக்கத்தில் வெளிவந்த இத்திரைப்படத்தில் பி. யு. சின்னப்பா, டி. ஆர். ராஜகுமாரி மற்றும் பலரும் நடித்திருந்தனர்.  
உடுமலை நாராயணகவி எழுதிய பாடல்களை பி. யு. சின்னப்பா, எம். எல். வசந்தகுமாரி, பி. ஏ. பெரியநாயகி, சிதம்பரம் ஜெயராமன் ஆகியோர் பாடியுள்ளனர். *லேனா* என அழைக்கப்பட்ட எஸ். எம். லட்சுமணன் செட்டியார் இப்படத்தைத் தயாரித்திருந்தார்.  
இத்திரைப்படத்தின் கதையை ஆர். எஸ். மணி எழுதியிருந்தார். எஸ். டி. எஸ். யோகி, சுத்தானந்த பாரதியார், கு. ப. சேது அம்மாள், சாண்டில்யன்ஆகியோரின் வசனங்கள் கதையில் இணைக்கப்பட்டன.
# கிருஷ்ண பக்தி

## திரைக்கதை

பரம பாகவத சிரோன்மணி என்ற வெளிவேடமிட்டு ஊரை ஏமாற்றும் வஞ்சகன் ஒருவன், ராஜசிம்மன் எனும் மன்னனிடம் ராஜகுருவாக (பி. யு. சின்னப்பா) இருக்கிறான். அவனது போலிப் பக்தியை உண்மை என நம்பி, அவனது வஞ்சக வலையில் வீழ்ந்து விடுகிறாள் தேவகுமாரி (டி. ஆர். ராஜகுமாரி) என்ற அழகிய தேவதாசி. தன்னைக் குருவாகக் கருதி வந்த தேவகுமாரியை, ராஜகுரு மானபங்கம் செய்ய முயற்சிக்கும்போது, அவனது மனச்சாட்சி அவனது பரம விரோதியாக உருவெடுத்து அவன் தவறை விளக்கி, உபதேசம் செய்கிறது. திருந்திய ராஜகுரு தேவகுமாரியைத் தன் குருவாக எண்ணி, ஓர் உண்மை பக்தனாக மாறுகிறான்.
# கிருஷ்ண பக்தி

## நடிகர்கள்

- பி. யு. சின்னப்பா - ராசகுரு
- கே. ஆர். ராமசாமி - கிருஷ்ணன்
- என். எஸ். கிருஷ்ணன் - வேவுகாரன்
- சிதம்பரம் ஜெயராமன் - நாரதர், சாது
- ஆர். பாலசுப்பிரமணியம்
- டி. பாலசுப்பிரமணியம்
- ஆள்வார் குப்புசாமி
- புளிமூட்டை ராமசாமி - அரண்மனை விதூசகன்
- வி. கே. ராமசாமி, நடன வாத்தியார்
- டி. வி. நமசிவாயம்
- பாண்டியன் - மாமா
- டி. ஆர். ராஜகுமாரி - தேவகுமாரி
- சி. டி. ராஜகாந்தம் - தேவகுமாரியின் தாய் மஞ்சரி
- எஸ். பி. எல். தனலட்சுமி - வசுமதி
- டி. ஏ. மதுரம் - வேவுகாரனின் மனைவி
- பி. ஏ. பெரியநாயகி - பாமா
- ஏ. ஆர். சகுந்தலா
- எம். எல். வசந்தகுமாரி
- டி. எஸ். தமயந்தி
- பேபி குசலகுமாரி
- குமாரி மாசிலாமணி
இன்னும் பலர்.
# கிருஷ்ண பக்தி

## பாடல்கள்

இப்படத்திற்கான பாடல்களை உடுமலை நாராயணகவி இயற்றியுள்ளார். எஸ். வி. வெங்கட்ராமன், குன்னக்குடி வெங்கட்ராம ஐயர் ஆகியோர் இசையமைத்துள்ளனர்.  
- *எது வேண்டும்..* (சிதம்பரம் ஜெயராமன்
- *தாமரைச் செங்கண் வதனா* (பி. ஏ. பெரியநாயகி)
- *கண்ணன் வருவாரோடி* (பி. ஏ. பெரியநாயகி)
- *எல்லோரும் நல்லவரே* (பி. யு. சின்னப்பா)
- *எது வேண்டும் சொல் மனமே*
- *ஆட்டமென்ன சொல்லுவேன்* (சிதம்பரம் ஜெயராமன்)
- *கனவில் கண்டேனே கண்ணனே*
- *பெண்ணுலகிலே பெருமை கொண்டாள்* (கே. ஆர். ராமசாமி, பி.ஏ. பெரியநாயகி)
# கிருஷ்ண விஜயம்

**கிருஷ்ண விஜயம்** (*Krishna Vijayam*) 1950 ஆம் ஆண்டு சனவரி மாதம் 14 ஆம் தேதியன்று வெளிவந்த ஒரு இந்திய தமிழ்த் திரைப்படமாகும். சுந்தர ராவ் நட்கர்ணி இயக்கத்தில் வெளிவந்த இத்திரைப்படத்தில் பி. வி. நரசிம்ம பாரதி, ஏ. எல். ராகவன் மற்றும் பலரும் நடித்திருந்தனர்.
# கிருஷ்ண விஜயம்

## திரைக்கதை

திருமாலின் கிருஷ்ண அவதாரம் பற்றிய கதை. ஸ்ரீ கிருஷ்ணரின் பிறப்பு, அவர் தனது மாமனாகிய அரசன் கம்சனை அழித்தது, சிறுவனாக அவர் கோபியர்களுடனும் நண்பர்களுடனும் நடத்திய விளையாட்டுகள் பற்றியதே இத்திரைப்படமாகும்.
# கிருஷ்ண விஜயம்

## நடிகர்கள்

இந்தப் பட்டியல் தி இந்து நாளிதழ் கட்டுரையிலிருந்து தொகுக்கப்பட்டது.  
- என். சி. வசந்தகோகிலம் - *நாரதர்*
- பி. வி. நரசிம்ம பாரதி - *ஸ்ரீ கிருஷ்ணன்*
- டி. பிரேமாவதி - *ராதை*
- ஆர். பாலசுப்பிரமணியம்
- ஏ. எல். ராகவன் - *பால கிருஷ்ணன்*
- லட்சுமிபிரபா
- எம். ஆர். சந்தானம்
- கே. எஸ். அங்கமுத்து - கோபிகை
- அண்ணாஜி ராவ்
- சி. வி. வி. பந்துலு
- எஸ். ஏ. நடராஜன்
- எம். கே. முஸ்தபா
- சாய்ராம்
- சாண்டோ சின்னப்பா தேவர்
- எம். எஸ். எஸ். பாக்கியம்
- லட்சுமிகாந்தா
நடனம்:
- லலிதா
- பத்மினி
# கிருஷ்ண விஜயம்

## தயாரிப்புக் குழு

இப் பட்டியல் பிலிம் நியூஸ் ஆனந்தன் தரவுத் தளத்திலிருந்து தொகுக்கப்பட்டது.  
- தயாரிப்பாளர்கள்: எம் சோமசுந்தரம், மொஹிதீன்
- இயக்குநர்: சுந்தர் ராவ் நட்கர்ணி
- கதை: சுந்தர் ராவ் நட்கர்ணி
- வசனம்: வேலவன், கர்மயோகி
- ஒளிப்பதிவு: பி. இராமசாமி
- கலை: பி. பி. சௌத்ரி, குட்டியப்பு
- தொகுப்பு: சுந்தர் ராவ் நட்கர்ணி, பி. வெங்கடாசலம்
- நடன ஆசிரியர்: கே. ஆர். குமார், சி. தங்கராஜ்
- ஒளிப்படம்: கே. ஆனந்தன்
- படப்பிடிப்பு நிலையம்: சென்ட்ரல் ஸ்டுடியோஸ், கோவை
# கிருஷ்ண விஜயம்

## பாடல்கள்

திரைப்படத்திற்கு இசையமைத்தவர்கள்; சி. எஸ். ஜெயராமன், எஸ். எம். சுப்பையா நாயுடு ஆகியோர். பாடல்களை இயற்றியோர்: பாபநாசம் சிவன், டி. கே. சுந்தர வாத்தியார், பூமி பாலகதாஸ், கே. பி. காமாட்சி ஆகியோர். என். சி. வசந்தகோகிலம் பாடிய *நவநீத கண்ணனே ..* என்ற பாடல் பிரபலமானது. இந்தப் பாடலை இயற்றியவர் கே. பி. காமாட்சி. இசையமைத்தவர் சி. எஸ். ஜெயராமன். *என்னடி அநியாயம் இது..* என்ற குழுப்பாடலும் பிரபலமானது. இப்பாடலை பி. லீலா, கே. வி. ஜானகி, டி. வி. ரத்தினம், டி. ஆர். பாகீரதி குழுவினருடன் பாடியிருந்தனர்.
# கிருஷ்ண விஜயம்

## வரவேற்பு

இத்திரைப்படம் இனிமையான இசையுடன் நன்றாகப் படமாக்கப்பட்டிருந்தது. ஆயினும் எதிர்பார்த்த வெற்றியைக் கொடுக்கவில்லை. இக்கால கட்டத்தில் ரசிகர்களுக்குப் புராணப் படங்களிலிருந்த ஆர்வம் குறையத் தொடங்கியிருந்ததும் ஒரு காரணமாக இருந்தது. ஜூபிடர் நிறுவனத்தார் இதற்கு முன் வேலைக்காரி என்ற சமூகத்தை மையப்படுத்திய ஒரு திரைப்படத்தைத் தயாரித்து வெளியிட்டிருந்தனர். அத் திரைப்படம் மக்களால் பெரிதும் விரும்பப்பட்டது.
# மாயாவதி (திரைப்படம்)

**மாயாவதி**, 1949 ஆம் ஆண்டு வெளிவந்த தமிழ்த் திரைப்படமாகும். கணபதி பிக்சர்ஸ் நிறுவனத்தினரின் தயாரிப்பில் வெளிவந்த இத்திரைப்படத்தில் டி. ஆர். மகாலிங்கம், எஸ். வி. சுப்பைய்யா மற்றும் பலரும் நடித்திருந்தனர்.  
- மாயாவதி (1949), ராண்டார் கை, தி இந்து, டிசம்பர் 28, 2014
# நல்ல தம்பி (1949 திரைப்படம்)

***நல்ல தம்பி*** 1949 ஆம் ஆண்டு வெளிவந்த தமிழ்த் திரைப்படமாகும். கிருஷ்ணன்-பஞ்சு இயக்கத்தில் வெளிவந்த இத்திரைப்படத்தில் என். எஸ். கிருஷ்ணன், எஸ். வி. சகஸ்ரநாமம் மற்றும் பலரும் நடித்திருந்தனர்.  
இத்திரைப்படத்திற்கு அண்ணாதுரை கதை, உரையாடல் எழுதினார். இக்கதை மிஸ்டர் டீட் கோஸ்டு டவுன் எனும் ஆங்கிலப் படத்தின் தழுவலாகும்.
# நம் நாடு (1949 திரைப்படம்)

**நம் நாடு** (*Nam Naadu*) 1949 ஆம் ஆண்டு வெளிவந்த தமிழ்த் திரைப்படமாகும். வி. சாந்தாராம் இயக்கத்தில் வெளிவந்த இத்திரைப்படமாகும். அப்போது பிரபல பாடகியாக இருந்த புஷ்பா ஹானஸ் நாயகியாகவும், உமேஷ் சர்மா, சந்திரசேகர், கேசவ் ராவ், ததே மற்றும் பலரும் நடித்திருந்தனர். இது இந்தியா பாக்கித்தான் பிரிவினையின் பின்னணியில், கருப்புச் சந்தையை மையமாக கொண்டதாக உருவாக்கபட்டது. விடுதலை அடைந்த பிறகு இந்தியா எதிர்கொண்ட சிக்கல்களையும் பேசுவதாக இப்படம் இருந்தது.  
இந்தியி்ல் வி. சாந்தாராம் இயக்கிய *அப்னாதேஷ்* என்ற படத்தின் தமிழ் வடிவமே நம் நாடு படமாகும். இப்படத்தின் இந்தி பதிப்பிற்கு புருஷோத்தம் இசையமைத்தார். ஆனால் தமிழ்ப் பதிப்பிற்கு ஜி. கோவிந்தராயுலு இசையமைத்தார். தமிழ் படத்திற்கு பாடல்களை இராஜகோபால ஐயர் எழுத, பாடல்களை எம். எல். வசந்தகுமாரி, சு. ராஜம் qhs'xmf jiips பாடினார். இப்படம் தெலுங்கிலும் வெளியானது. தமிழில் சுமாரான வெற்றியைப் பெற்றது.
# நாட்டிய ராணி

**நாட்டிய ராணி** (*Natyarani*) என்பது 1949 ஆம் ஆண்டு வெளிவந்த தமிழ் நடனத் திரைப்படமாகும். பி. என். ராவ் இயக்கத்தில் வெளிவந்த இத்திரைப்படத்தில் பி. எஸ். ராஜா ஐயங்கார், டி. எஸ். பாலையா மற்றும் பலரும் நடித்திருந்தனர்.
# நாட்டிய ராணி

## கதை

ஆசிரமம் ஒன்றில் நாட்டியம், இசை ஆகியவற்றை சாது வருவர் கற்றுத் தருகிறார். சாதுவுக்கு ச்சிற்றூரைச் சேர்ந்த சாந்தலா என்ற இளம் பெண் தினமும் பால் கொண்டுவந்து தருகிறாள். ஆசிரமத்தில் மாணவர்கள் நாட்டியம் பயில்வதை அவள் ஒருநாள் பார்க்கிறாள். அன்று அவளுக்கு விந்தையான கணவு வருகிறது. அதில் தான் நாட்டியம் பயின்று உயர்ந்த நிலையை அடைவதாக வருகிறது. இதை சாந்தலா தனது தோழியிடம் சொல்ல, அவள் கேலி செய்கிறாள். அதனால் சினமுற்ற அவள், தன் கனவை உண்மையாக்க சிற்றூருக்கு வெளியே உள்ள சிவன் கோயிலில் சிவனை நோக்கி தவம் இருக்கிறாள். அவளின் தவத்துக்கு மெச்சிய சிவன் அவளு முன் தோன்றி அவள் கேட்ட வரத்தை அளிக்கிறார். இந்த நேரம் போசள மன்னன் விட்டுணுவர்தனன், சாதுவைச் சந்திக்க வருகிறான். சாது நாட்டியம் குறித்து குறிப்புகளை எழுதிக் கொண்டிருக்கிறார். அவர் ஒரு பாடலைப் பாடுகையில், பால் கொண்டு வந்த சாந்தலா, ஆட ஆரம்பிக்கிறாள். அவள் நாட்டிய முத்திரைகளைச் சரியாகப் பயன்படுத்துவதி ஆடுவதைக் கண்டு இருவரும் வியக்கிறனர். மன்னன் விட்டுணுவர்தனன், சாந்தலாவின் நாட்டியத்திலும், அழகிலும் மயங்கி அவளை காந்தர்வ மணம் புரிகிறான். தக்க சமயத்தில் அரண்மனைக்கு அழைத்துச் செல்வதாக வாக்குக் கொடுக்கிறான். ஆனால், அவன் வந்து அழைத்துச் செல்லாததால் அரண்மனைக்கு சாந்தலா செல்கிறாள். விட்டுணுவர்தனனுக்கு ஏற்கெனவே மனைவி இருப்பதை அறிகிறாள். சாந்தலா குறித்துத் தெரியவரும் ராணி, அவளைக் நஞ்சிட்டுக் கொல்ல முயற்சிக்கிறாள். அதிலிருந்து எப்படித் தப்பித்து விட்டுணுவர்தனனுடன் ஒன்று சேர்கிறாள் என்பதே மீதிக் கதையாகும். படத்தை பி. என். ராவ் இயக்கினார், கதை, உரையாடல் போன்றவற்றை கம்பதாசன் எழுதினார். வி. மாதவன் நடன அமைப்பை மேற்கொண்டார். இந்த படத் தயாரிப்பில் குறிப்பிடத்தக்க அம்சம் என்னவென்றால், ஒரே கதாபாத்திரத்தை இரண்டு வெவ்வேறு நடிகைகள் செய்தனர். படத்தின் தயாரிப்பு தொடங்கியபோது, வசுந்தரா தேவி சாந்தலாவாக நடித்தார். அவரை வைத்து பல காட்சிகளும் நடனங்களும் படமாக்கப்பட்டன. ஆனால் சில காரணங்களால் படத்திலிருந்து பாதியிலேயே அவர் விலகினார். பிறகு அவர் நடிக்கவேண்டிய மீதி காட்சிகளில் பி. எஸ். சரோஜா நடித்தார். வசுந்தரா தேவியை வைத்து எடுக்கப்பட்ட காட்சிகளைக் இயக்குநருக்கு மனமில்லை. இதனால் முந்தைய காட்சிகளை மாற்றாமல் நபரை மட்டும் மாற்றுவதற்கு அவருக்கும் திரைக்கதை ஆசிரியர் ஒரு அற்புதமான யோசனை அளித்தார். அதன்படி வசுந்தரா தேவி நடித்த சாந்தலா கதாபாத்திரம் தீ விபத்தில் இறந்துபோய், ஆவியாக மற்றொரு பெண்ணின் உடலில் நுழைந்துவிடுகிறது. அந்தப் பெண் இப்போது சாந்தலா பாத்திரத்தில் தொடர்ந்தது இருந்தார். இதற்காக கதையில் சிலமாற்றங்கள் செய்து, கதை மீண்டும் எழுதப்பட்டது. அந்தக் காலத்தில் மக்கள் ஏற்றுக்கொண்ட ஒரு நம்பத்தகுந்த விளக்கமாக இது கருதப்படுகிறது.
# நாட்டிய ராணி

## பாடல்கள்

பாடல் வரிகளை எழுதி பாபநாசம் சிவன் இசையமைத்தார். சில பாடல் வரிகளை எஸ். ராஜாராம் எழுதினார். பின்னணி பாடல்களை டி. கே. பட்டம்மாள், கொத்தமங்கலம் சீனு ஆகியோர் பாடினர். சிறு வேடத்தில் நடித்த கே. தவமணி தேவி ஒரு பாடலைப் பாடினார்.
# நவஜீவனம்

**நவஜீவனம்**1949 ஆம் ஆண்டு வெளிவந்த தமிழ்த் திரைப்படமாகும். கே. பி. நாகபூசணம் இயக்கி, தயாரித்து வெளிவந்த இத்திரைப்படத்தில் வி. நாகையா, ஸ்ரீராம் மற்றும் பலரும் நடித்திருந்தனர். முதன்முறையாகத் திரைப்படங்களுக்கான விருதுகளை வழங்க சென்னை மாகாண அரசு முடிவு செய்தபோது 1949 இல் சிறந்த திரைப்படமாக நவஜீவனம் தேர்ந்தெடுக்கப்பட்டது.
# நவஜீவனம்

## கதை

எளிய தொழிலாளி நாகையாவும். அவருடைய மனைவி கண்ணாம்பாவும், பெற்றோரை இழந்த தன் தம்பி ஸ்ரீராமைச் சிறுவனாக இருக்கும்போதிருந்து வளர்க்கிறார்கள். வளர்ந்து கல்லூரிக்கு செல்லும் ஸ்ரீராம் உடன் பயிலும் மாணவி வரலட்மியைக் காதலிக்கிறார்.  
வரலட்சுமி மில் முதலாளியின் மகள். பணக்கார சம்பந்தம் நமக்கு வேண்டாம் என்று அண்ணனும் அண்ணியும் ஸ்ரீராமை எச்சரிக்கிறார்கள். ஆனால், அவர்களின் சொல் கேளாமல் வரலட்சுமியைத் திருமணம் செய்து கொள்கிறார். மாமனாரின் மரணத்துக்குப் பின் ஸ்ரீராம் முதலாளி ஆகிறார்.  
அண்ணன், அண்ணியைத் தன்னுடன் வற்புறுத்தித் தங்க வைத்துக்கொள்ளும் ஸ்ரீராம், தன் பழைய வாழ்க்கையை மறந்து ஆடம்பரத்தில் திளைக்கிறார். மனைவியைக் கடிந்துகொள்ளும் அண்ணியை ஸ்ரீராம் அடித்துவிட, அண்ணனும் அண்ணியும் வீட்டைவிட்டு வெளியேறுகின்றனர். பிறகு ஸ்ரீராம் மனம் திருந்துகிறார். பிரிந்த குடும்பம் மீண்டும் இணைகிறது.
# பவளக்கொடி (1949 திரைப்படம்)

**பவளக்கொடி** 1949 ஆம் ஆண்டு வெளிவந்த தமிழ்த் திரைப்படமாகும். இளங்கோவன் உரையாடல் எழுத, எஸ். எம். ஸ்ரீ ராமுலு நாயுடு இயக்கத்தில் வெளிவந்த இத்திரைப்படத்தில் டி. ஆர். மகாலிங்கம், டி. ஈ. வரதன் மற்றும் பலரும் நடித்திருந்தனர்.
# பவளக்கொடி (1949 திரைப்படம்)

## பாடல்கள்

இத்திரைப்படத்தின் பாடல்களை பாபநாசம் சிவன், உடுமலை நாராயண கவி, கவி குஞ்சரம் ஆகியோர் இயற்றியிருந்தனர். நடனம் வழுவூர் இராமையா பிள்ளை.
# பொன்முடி (திரைப்படம்)

**பொன்முடி** (*Ponmudi*) 1950 ஆம் ஆண்டு வெளிவந்த தமிழ்த் திரைப்படமாகும். எல்லிஸ் டங்கன் இயக்கத்தில் வெளிவந்த இத்திரைப்படத்தில் பி. வி. நரசிம்ம பாரதி, ஆர். பாலசுப்பிரமணியம் மற்றும் பலரும் நடித்திருந்தனர். இப்படத்தின் கதையானது கவிஞர் பாரதிதாசனின் *எதிர்பாரத முத்தம்* என்னும் குறுங் காப்பியத்தைத் தழுவியது. எடுத்தவரை படத்தைப் போட்டுப்பார்த்த படத்தயாரிப்பாளர் டி. ஆர். சுந்தரத்துக்குத் திருப்தியில்லாததால். படத்தில் இன்னும் கொஞ்சம் கதையைச் சேர்க்க முடிவுசெய்தார். அதையடுத்து படத்தின் பின்பகுதியில் கூடுதல் கதையை மு. கருணாநிதியைக் கொண்டு எழுதவைத்து படமாக்கி வெளியிட்டார். இது ஒரு வெற்றிப்படமாக ஆனது.
# வாழ்க்கை (1949 திரைப்படம்)

**வாழ்க்கை** 1949 ஆம் ஆண்டு வெளிவந்த தமிழ்த் திரைப்படமாகும். ஏ. வி. மெய்யப்பன் இயக்கத்தில் வெளிவந்த இத்திரைப்படத்தில் டி. ஆர். ராமச்சந்திரன், எஸ். வி. சகஸ்ரநாமம் மற்றும் பலரும் நடித்திருந்தனர்.  
- Vazhkai 1949, ராண்டார் கை, தி இந்து, சூன் 9, 2012
- வாழ்க்கை
# வேலைக்காரி

**வேலைக்காரி** 1949 ஆம் ஆண்டு வெளிவந்த தமிழ்த் திரைப்படமாகும். ஏ. எஸ். ஏ. சாமி இயக்கத்தில் வெளிவந்த இத்திரைப்படத்தில் கே. ஆர். ராமசாமி, டி. எஸ். பாலையா மற்றும் பலரும் நடித்திருந்தனர் அறிஞர் அண்ணாதுரை இப்படத்துக்கு திரைக்கதை, உரையாடலை எழுதியிருந்தார். சென்ட்ரல் ஸ்டூடியோவில் இத்திரைப்படம் தயாரிக்கப்பட்டது.  
- blast from the past, Velaikari 1949, ராண்டார் கை, த இந்து, திசம்பர் 7, 2007
# ஏழை படும் பாடு

**ஏழை படும் பாடு** (*Ezhai Padum Padu*) 1950 ஆம் ஆண்டு தீபாவளி நாளன்று வெளியான ஒரு இந்திய தமிழ்த் திரைப்படமாகும். கே. ராம்நாத் இயக்கத்தில் உருவான இத்திரைப்படத்தில் இன்ஸ்பெக்டர் ஜாவர் என்ற கதாபாத்திரத்தில் சிறப்பாக நடித்ததனால் சீதாராமன் ஜாவர் சீதாராமன் என அழைக்கப்படலானார். (அப்பெயர் பின்னர் ஜாவர் சீதாராமன் என மருவியது)
# ஏழை படும் பாடு

## திரைக்கதைச் சுருக்கம்

சிறையிலிருந்து தப்பியோடிய கந்தன் என்ற ஒரு குற்றவாளியை கண்டிப்பானவரும் கருணையற்றவருமான இன்ஸ்பெக்டர் ஜாவட் மீண்டும் கைது செய்கிறார். ஒரு கிறீஸ்தவ பேராயரினால் கந்தன் வாழ்க்கையில் ஒரு புது அத்தியாயம் தொடங்குகிறது. விடுதலையான கந்தன் ஒரு கண்ணாடித் தொழிற்சாலை ஆரம்பிக்கிறான். தனது ஆளடையாளத்தை மாற்றிக்கொண்டு வாழ்க்கையில் வெற்றி பெறுகிறான். அவன் வாழும் நகரத்தின் முதல்வர் ஆகிறான். இன்ஸ்பெக்டர் ஜாவட் அவனை அடையாளம் கண்டுகொண்டு அவனது பழைய வாழ்க்கையை வெளிப்படுத்தப் போவதாக பயமுறுத்துகிறார். ஒரு சந்தர்ப்பத்தில் கந்தன் ஜாவட்டின் உயிரைக் காப்பாற்றுகிறான். கந்தனுக்கு நன்றிக் கடன் பட்ட ஜாவட் கந்தன் பற்றி மேலிடத்துக்கு அறிவிக்க விரும்பாமல் தானே தற்கொலை செய்துகொள்கிறார்.
# ஏழை படும் பாடு

## நடிகர்கள்

- சித்தூர் வி. நாகையா - கந்தன்
- ஜாவர் சீதாராமன் - இன்ஸ்பெக்டர் ஜாவட்
- எம். என். ராஜம் - கந்தன் மருமகள்
- டி. எஸ். பாலையா - கந்தன் மருமகளின் கணவன்
- செருகளத்தூர் சாமா - பேராயர்
- பத்மினி
- வி. கோபாலகிருஷ்ணன்
- லலிதா
- டி. எஸ். துரைராஜ்
- குமாரி என். ராஜம்
- என்னத்த கன்னையா
# ஏழை படும் பாடு

## தயாரிப்பு குழு

- திரைக்கதை, வசனம்: இளங்கோவன்
- இயக்குநர்: கே. ராம்நாத்
- கலை: செல்லப்பா
- ஒளிப்பதிவு: என். பிரகாஷ்
- ஒளிப்படம்: எம். ஏ. தாஸ்
# ஏழை படும் பாடு

## தயாரிப்பு விபரம்

இத்திரைப்படத்தை எஸ். எம். ஸ்ரீராமுலு நாயுடு தமது பட்சிராஜா ஸ்டுடியோஸ் நிறுவனம் சார்பாகத் தயாரித்தார். பிரெஞ்சு நாவலாசிரியர் *விக்டர் ஹியூகோ* எழுதிய *லேஸ் மிசராபிள்ஸ்* என்ற கதையைத் தழுவி சுத்தானந்த பாரதியார் ஒரு நாவல் எழுதியிருந்தார். அதன் அடிப்படையில் இத்திரைப்படக் கதை அமைந்தது.  
தொடக்கத்தில் பேராயராக நடிக்க நாகர்கோவில் கே. மகாதேவன் தேர்ந்தெடுக்கப்பட்டிருந்தார். ஆனால் சில காட்சிகள் படமாக்கப்பட்ட பின்னர் ஸ்ரீ ராமுலு நாயுடு அவரை மாற்றி அந்தப் பாத்திரத்தில் செருகளத்தூர் சாமாவை நடிக்க வைத்தார். ஸ்ரீ ராமுலு நாயுடு கண்டிப்புக்கும், நேரந்தவறாமைக்கும் பெயர் பெற்றவர். ஒரு நாள் படப்பிடிப்புக்கு இயக்குநர் ராம்நாத் வரவில்லை. அதனால் நடிகர் கோபாலகிருஷ்ணன் அன்றைக்குப் படப்பிடிப்பு இருக்காது என எண்ணி சென்றுவிட்டார். ஆனால் ஸ்ரீ ராமுலு நாயுடு நடிகை ராகினிக்கு ஆண் வேடம் போட்டு அன்றைய படப்பிடிப்பை நடத்திவிட்டார்.  
இத்திரைப்படம் *பீதல பாட்லு* என்ற பெயரில் தெலுங்கிலும் ஒரே சமயத்தில் படமாக்கப்பட்டது.
# ஏழை படும் பாடு

## வரவேற்பு

ஏழை படும் பாடு, 1950 ஆம் ஆண்டு தீபாவளி நாளன்று சென்னை காஸினோ திரையரங்கில் வெளியானது. வியாபார ரீதியாகவும், விமர்சகர் பார்வையிலும் இது வெற்றிப் படமாக அமைந்தது.
# ஏழை படும் பாடு

## பாடல்கள்

இத் திரைப்படத்துக்கு எஸ். எம். சுப்பையா நாயுடு இசையமைத்தார். கண்ணன் மன நிலையை என்ற பாரதியார் பாடல் படத்தில் இடம்பெற்றது. ஏனைய பாடல்களை எழுதியவர் கோபாலகிருஷ்ணன் திரைப்படத்தில் 8 பாடல்கள் இடம்பெற்றன. பாடகர்: சித்தூர் வி. நாகையா. பின்னணிப்பாடகர்கள்: திருச்சி லோகநாதன், எம். எல். வசந்தகுமாரி, பி. ஏ. பெரியநாயகி & ராதா ஜெயலட்சுமி ஆகியோர்.  
| '''வரிசை
எண்.''' | **பாடல்** | **பாடியவர்/கள்** | **கால அளவு (நி:செ)** |  |
| --- | --- | --- | --- | --- |
| 1 | *யௌவனமே ஆஹா யௌவனமே* | எம். எல். வசந்தகுமாரி | 02.19 |  |
| 2 | *ஓ கிளியே ஆசைக் கிளியே* | பி. ஏ. பெரியநாயகி | 01.21 |  |
| 3 | *வானமுதே ஒன்றாய்* | திருச்சி லோகநாதன், எம். எல். வசந்தகுமாரி
& பி. ஏ. பெரியநாயகி | 05.28 |  |
| 4 | *கண்ணன் மன நிலையை தங்கமே தங்கம்* | எம். எல். வசந்தகுமாரி | 03.25 |  |
| 5 | *கனிவுடன் திரும்பியே பாரும்* | பி. ஏ. பெரியநாயகி | 03.12 |  |
| 6 | *என்னாசை பாப்பா* | சித்தூர் வி. நாகையா | 01.54 |  |
| 7 | *விதியின் விளைவால் அனாதை ஆனேன்* | ராதா ஜெயலட்சுமி | 03.13 |  |
| 8 | *வாழ்வு மலர்ந்ததுவே* | சித்தூர் வி. நாகையா | 03.08 | } |
# இதய கீதம்

**இதய கீதம்** (*Ithaya Geetham*) 1950 ஆம் ஆண்டு சூலை மாதம் 29 ஆம் தேதியன்று வெளியான ஒரு இந்திய தமிழ்த் திரைப்படமாகும். ஜோசப் தளியத் இயக்கத்தில் உருவான இத்திரைப்படத்தில் டி. ஆர். மகாலிங்கம், டி. ஆர். ராஜகுமாரி ஆகியோர் முக்கிய கதாபாத்திரங்களில் நடித்திருந்தனர்.
# இதய கீதம்

## திரைக்கதைச் சுருக்கம்

ஒரு அரசன் தான் சாகும் தறுவாயில் தன் மனைவியான அரசியையும், மகளையும் நன்றாகக் கவனித்துக்கொள்ளுமாறு தன் நண்பனிடம் தெரிவிக்கிறான். அந்த நண்பனுக்கு இரண்டு மகன்கள். பெரியவன் ஒரு யுத்தத்தில் போரிடச் செல்கிறான். அச்சமயம் இளையவனுக்கும் இளவரசிக்குமிடையே காதல் மலர்கிறது. பெரியவன் சண்டையில் வெற்றி பெற்றுத் திரும்பி வருகிறான். இளவரசியைத் தனக்குத் திருமணம் செய்து வைக்கும்படி தந்தையிடம் கேட்கிறான். இளவரசி குழப்பமடைகிறாள். அவளால் ஒரு தீர்மானத்துக்கு வரமுடியவில்லை. இதைக் கண்ட இளையவன் தானும் போருக்குப் புறப்பட்டுச் செல்கிறான். ஆனால் அவன் காயத்துடன் திரும்பி வருகிறான். அவன் தன்னால் தான் போருக்குப் போனான் என உணர்ந்த இளவரசி அவனது காயம் ஆறுவதற்கு அளிக்கப்படும் சிகிச்சையில் தானும் பணிவிடை செய்கிறாள். இளவரசியை யார் மணப்பது என்பதைத் தீர்மானிக்க அண்ணனும் தம்பியும் சண்டை போடுகிறார்கள். சண்டையில் தம்பி வெற்றி பெறுகிறான். அவனே இளவரசியைத் திருமணம் செய்கிறான்.
*நடனம்*:
- லலிதா
- பத்மினி
# இதய கீதம்

## தயாரிப்புக் குழு

பின்வரும் பட்டியல் தமிழ்த் திரைப்பட வரலாற்றாசிரியர் பிலிம் நியூஸ் ஆனந்தனின் தரவுத் தளத்திலிருந்து தொகுக்கப்பட்டது.
# இதய கீதம்

## பாடல்கள்

இத்திரைப்படத்துக்கு எஸ். வி. வெங்கட்ராமன் இசையமைத்தார். கம்பதாசன், கே. பி. காமாட்சி ஆகியோர் பாடல்களை இயற்றினர். *வானுலாவும் தாரை நீ என் இதய கீதமே*, *ஓடி வா வெண்முகில் போலே* ஆகிய இரண்டு பாடல்கள் பிரபலமாயின. இரண்டு பாடல்களையும் டி. ஆர். மகாலிங்கம், டி. ஆர். ராஜகுமாரி, ஆகியோர் பாடியிருந்தனர்.
# லைலா மஜ்னு (1950 திரைப்படம்)

**லைலா மஜ்னு** 1950 ஆம் ஆண்டு வெளிவந்த தமிழ்த் திரைப்படமாகும். எஃப். நாகூர் இயக்கத்தில் வெளிவந்த இத்திரைப்படத்தில் டி. ஆர். மகாலிங்கம், என். எஸ். கிருஷ்ணன் மற்றும் பலர் நடித்திருந்தனர். இப்படத்துக்கு எஸ் வி. வெங்கட்டராமன் இசையமைக்க, கம்பதாசனும், சி. ஏ. லட்சுமணனும் பாடல்களை எழுதினர். இபடத்துக்கு வல்லிக்கண்ணன் உரையாடல் எழுதியதாக காட்டப்பட்டாலும், தான் முழுமையாக இந்தப் படத்துக்கு உரையாடலை எழுதவில்லை என பிற்காலத்தில் தெரிவத்தார்.  
- Leila Majnu 1950 - *தி இந்து (ஆங்கிலம்)* நாளிதழில் *ராண்டார் கை* எழுதிய கட்டுரை
# மச்சரேகை

**மச்ச ரேகை** (*Macha Rekai*) 1950-ஆம் ஆண்டு வெளிவந்த தமிழ்த் திரைப்படமாகும். பி. புள்ளைய்யா இயக்கத்தில் வெளிவந்த இத்திரைப்படத்தில் டி. ஆர். மகாலிங்கம், பி. ஆர். பந்துலு மற்றும் பலரும் நடித்திருந்தனர். ஒலிப்பதிவை ஆர்.சுப்புராமனும் தஞ்சை என்.ராமையா தாசு பாடலாசிரியராகவும் இருந்தனர்.
}}
# பாரிஜாதம் (1950 திரைப்படம்)

**பாரிஜாதம்** (*Parijatham*) 1950 ஆம் ஆண்டு நவம்பர் மாதம் 9 ஆம் தேதியன்று வெளியான ஒரு இந்திய தமிழ்த் திரைப்படமாகும். கே. எஸ். கோபாலகிருஷ்ணன் இயக்கத்தில் உருவான இத்திரைப்படத்தில் டி. ஆர். மகாலிங்கம், எம். வி. ராஜம்மா, பி. எஸ். சரோஜா ஆகியோர் முக்கிய பாத்திரங்களில் நடித்திருந்தனர்.
# பாரிஜாதம் (1950 திரைப்படம்)

## திரைக்கதைச் சுருக்கம்

இத்திரைப்படத்தில் மூன்று கதைகள் உள்ளன.
முதல் பகுதியில் நரகாசுரனின் கதை இடம்பெற்றுள்ளது. கடவுளர்களிடம் தான் பெற்ற வரங்களால் நரகாசுரன் அதிக வல்லமை உள்ளவனாகி பல அழிவுகளை ஏற்படுத்துகிறான். நரகாசுரனின் முந்தைய பிறப்பிலே அவனுக்குத் தாயாக இருந்த கிருஷ்ணரின் மனைவியாகிய சத்தியபாமாவினால்மட்டுமே நரகாசுரனை அழிக்க முடியும் என நாரதருக்குத் தெரிகிறது. நரகாசுரனை அழிப்பதற்கு ஒரு திட்டம் தயார் செய்கிறார் நாரதர். பாரிஜாத மலர் ஒன்றை கிருஷ்ணனிடம் கொடுத்து அதை அவனது முதல் மனைவியாகிய ருக்மிணியிடம் கொடுக்கும்படி சொல்கிறார். ஆனால் இதற்கிடையில் சத்தியபாமாவினால் நரகாசுரன் கொல்லப்பட்டு விட்டான்.
இரண்டாவது பகுதியில் கிருஷ்ணன் பாரிஜாத மலரை ருக்மிணிக்குக் கொடுத்ததால் பாமாவுக்கு கிருஷ்ணன் பேரில் கோபமேற்படுகிறது. நாரதரின் உதவியோடு கிருஷ்ணர் ஒரு திட்டம் வகுத்து ருக்மிணி தம்மீது எவ்வளவு பற்றுள்ளவாளாக இருக்கிறாள் என்பதை பாமாவுக்கு உணர்த்துகிறார்.
மூன்றாவது பகுதி தனிக்கதை. என். எஸ். கிருஷ்ணன், டி. ஏ. மதுரம் இருவரும் சேர்ந்து மற்றக் கதைகளின் இடையே நகைச்சுவை விருந்தளிக்கிறார்கள். இவர்கள் இருவருடன் காகா ராதாகிருஷ்ணன், புளிமூட்டை ராமசாமி ஆகியோரும் கலந்து கொள்கின்றனர்.
# பாரிஜாதம் (1950 திரைப்படம்)

## நடிகர்கள்

இந்தப் பட்டியல் *அன்று கண்ட முகம்* வலைப்பூவிலிருந்து தொகுக்கப்பட்டது.  
- டி. ஆர். மகாலிங்கம் - *கிருஷ்ணன்*
- பி. எஸ். சரோஜா - *சத்தியபாமா*
- எம். வி. ராஜம்மா - *ருக்மிணி*
- என். எஸ். கிருஷ்ணன் - *ஸ்ரீகாமன்*
- டி. ஏ. மதுரம் - *செந்தாமரை*
- காகா ராதாகிருஷ்ணன் - *தம்பி*
- சி. எஸ். பாண்டியன் - *காக்கை*
- நாகர்கோவில் கே. மகாதேவன் - *நாரதர்*
- சி. எஸ். டி. சிங் - *முரண்*
- டி. கே. சம்பங்கி - *இந்திரன்*
- புளிமூட்டை ராமசாமி - *போலி நாரதர்*
- *பாப்பா* நாராயண ஐயர் - *காசியப்பன்*
- டி. எஸ். ஜெயா - *லலிதா*
- பி. ஜி. பார்வதி - *சியாமளா*
- ஆர். பாலசுப்பிரமணியம் - *நரகாசுரன்*
- எஸ். மேனகா - *கிருஷ்ணமணி*
- சி. வேதவல்லி - *இந்திராணி*
நடனம்:
- தாரா சௌத்ரி
- லலிதா
- பத்மினி
- எஸ். கந்தம்மா
# பாரிஜாதம் (1950 திரைப்படம்)

## தயாரிப்புக்குழு

இந்தப் பட்டியல் *அன்று கண்ட முகம்* வலைப்பூவிலிருந்து தொகுக்கப்பட்டது.  
- தயாரிப்பாளர் = எஸ். கே. சுந்தரராம ஐயர்
- இயக்குநர் = கே. எஸ். கோபாலகிருஷ்ணன் (பிற்காலத்தில் புகழ் பெற்ற கே. எஸ். கோபாலகிருஷ்ணன் (கே.எஸ்.ஜி.) அல்ல)
- திரைக்கதை வசனம் = இளங்கோவன்
- ஒளிப்பதிவு = ஜித்தேன் பானர்ஜி
- படப்பிடிப்பாளர் = குமாரதேவன்
- ஒலிப்பதிவு =தின்ஷா கே. தெஹ்ரானி
- கலை = எஃப். நாகூர்
- தொகுப்பு = ஏ. வி. சுப்பா ராவ்
- நடனப்பயிற்சி = ஹீராலால்
- கலையகம் = நியூடோன், வாகினி
# பாரிஜாதம் (1950 திரைப்படம்)

## தயாரிப்பு

*லாவண்யா பிக்சர்ஸ்* நிறுவனத்தின் சார்பாக எஸ். கே. சுந்தரராம ஐயர் இத்திரைப்படத்தைத் தயாரித்தார்.